เมื่อวานเวลา2ทุ่มครึ่งกำลังจะนอนแล้วหัวชนกำแพงแรงมาก กลัวว่าสมองจะได้รับบาดเจ็บค่ะ มีอาการปวดหัวบางทีแต่ไม่หนักมากปวดแล้วหาย รู้สึกคลื่นไส้นิดหน่อยแต่ไม่อาเจียนค่ะ ควรปฏิบัติตนอย่างไรคะ
สวัสดีค่ะ การที่ศีรษะไปกระแทกกำแพง อาจทำให้เกิดแผลฟกช้ำได้ ซึ่งจะทำให้เกิดอาการบวม ปวด และมีสีคล้ำขึ้นบริเวณหนังศีรษะ และอาจทำให้มีอาการมึนหัว เวียนหัว และอาจมีคลื่นได้ ซึ่งอาการจะค่อยๆ ดีขึ้นไปได้เองแนะนำควรสังเกตว่ามีรอยนูน รอยฟกช้ำเกิดขึ้นที่ศีรษะหรือไม่ หากมี ก็ควรใช้ความเย็นประคบในช่วง 48 ชั่วโมง โดยอาจใช้เจลเย็น หรือผ้าห่อน้ำแข็งแล้วนำมาประคบ แต่ไม่วางน้ำแข็งไปที่ผิวหนังโดยตรง แต่หากไม่มีก็ไม่จำเป็นต้องทำ ส่วนอาการปวดหัว เวียนหัว แนะนำควรนอนพักผ่อน ดื่มน้ำเปล่ามากๆ งดการทำงานหนัก งดการออกกำลังกายและเล่นกีฬาต่างๆ ไปก่อน งดการขับขี่ยวดยานพาหนะ ไม่ดื่มแอลกอฮอล์ ไม่ทานยานอนหลับหรือยาแก้เวียนหัวเพราะจะทำให้ง่วงซึม เป็นต้นทั้งนี้ หากไม่มีบาดแผลที่ศีรษะ ไม่มีแผลฟกช้ำ โอกาสที่สมองจะได้รับการบาดเจ็บก็แทบไม่มีค่ะสำหรับอาการที่บ่งบอกว่าสมองอาจได้รับการกระทบกระเทือน เกิดสมองช้ำ หรือเลือดออกในสมอง เช่น ปวดหัวรุนแรงขึ้นเรื่อยๆ มีชัก อาเจียนรุนแรง ตาพร่ามัว มองเห็นภาพซ้อน เลือดไหลจากหู จมูก ง่วงซึมมากกว่าปกติ ปลุกไม่ตื่น ไม่รู้สึกตัว เป็นต้น ซึ่งอาการมักจะเกิดภายในไม่เกิน 72 ชั่วโมง ดังนั้น ก็อาจสังเกตอาการในช่วง 72 ชั่วโมงค่ะ